Ühinenud  Gruusia opositsioon nõuab võimudelt seoses Venemaa otsusega lõpetada Abhaasia-vastased sanktsioonid riigi lahkumist ühendusest.    Vastava pöördumise Gruusia võimude poole algatas Rahvusliku partei liider Koba Davitašvili 9. märtsil toimunud valitsuse ees toimunud miitingul, teatab RIA Novosti.    Lisaks lahkumisele Sõltumatute Riikide Ühendusest (SRÜ) nõudsid opositsionäärid ka Vene rahuvalvevägede kohest väljaviimist Gruusiale kuuluva Abhaasia ja Lõuna-Osseetia territooriumilt, samuti  läbirääkimiste alustamist Abhaasiagi konfliktile lahenduse leidmiseks.    Venemaa välisministeerium teatas 6. märtsil, et Moskva on lõpetanud 1996. aastal Abhaasia suhtes kehtestatud kaubanduslikud, majanduslikud ja transporti puudutavad sanktsioonid. Diplomaadid märkisid, et antud otsus ei ole Kosovo ühepoolse iseseisvuse deklareerimisega seotud.